Shakuntala Devi

Shakuntala Devi, nada en Bangalore o 4 de novembro de 1929 e finada na mesma cidade o 21 de abril de 2013, foi unha matemática, escritora e calculista mental india, coñecida popularmente como o "ordenador humano". Devi esforzouse por simplificar os cálculos numéricos para os estudantes. O seu talento valeulle un posto na edición de 1982 do Libro Guinness dos Récords. Non obstante, o certificado para o rexistro entregouse a título póstumo o 30 de xullo de 2020, a pesar de que Devi acadou o seu récord mundial o 18 de xuño de 1980 no Imperial College de Londres. Devi foi unha nena precoz e demostrou as súas habilidades aritméticas na Universidade de Mysore sen ningunha educación formal.

Devi escribiu varios libros nos seus últimos anos, incluídas novelas e textos sobre matemáticas, crebacabezas e astroloxía. Escribiu tamén The World of Homosexuals, que se considera o primeiro estudo sobre a homosexualidade na India.: "The first academic book on Indian homosexuals appeared in 1977 (The World of Homosexuals) written by Shakuntala Devi, the mathematics wiz kid who was internationally known as the human computer. This book saw homosexuality in a positive light and reviewed the socio-cultural and legal situation of homosexuality in India and contrasted that with the gay liberation movement then taking place in the USA." Ela viu a homosexualidade dende un prisma positivo e foi considerada unha pioneira no campo.

 Traxectoria 
 Primeiro anos 
Shakuntala Devi naceu en Bangalore (Karnataka) nunha familia brahmana kannará. O seu pai, C V Sundararaja Rao, traballou como trapecista, domador de leóns, funambulista e mago nun circo. Descubriu a capacidade da súa filla para memorizar números mentres lle ensinaba un truco de cartas cando tiña uns tres anos. O seu pai deixou o circo e levouna a espectáculos de estrada en que demostraba a súa capacidade de cálculo. Fíxoo sen ningunha educación formal. Á idade de seis anos demostrou as súas habilidades aritméticas na Universidade de Mysore.

En 1944 Devi mudouse a Londres.

 Cálculo mental 
Devi viaxou a varios países do mundo demostrando o seu talento aritmético. Estivo de xira por Europa ao longo de 1950 e estivo en Nova York en 1976.  En 1988 viaxou aos Estados Unidos para que as súas habilidades fosen estudadas por Arthur Jensen, profesor de psicoloxía educativa na Universidade de California, Berkeley. Jensen probou o seu desempeño en varias tarefas, incluído o cálculo de grandes cantidades. Exemplos dos problemas presentados a Devi incluíron o cálculo da raíz cúbica de 61 629 875 e a raíz sétima de 170 859 375. Jensen informou de que Devi proporcionou a solución aos problemas mencionados (395 e 15, respectivamente) antes de que Jensen puidese copialos no seu caderno. Jensen publicou os seus descubrimentos na revista académica Intelligence en 1990.Cómpre sinalar que existen trucos fáciles para atopar raíces impares de números enteiros. Véxase "Tricks of Lightning Calculators", en Mathematical Carnival, de Martin Gardner, Knoff, 1975 e outras fontes.

En 1977, na Southern Methodist University, deu a raíz vixésimo terceira dun número de 201 díxitos en 50 segundos. A súa resposta, que foi de 546 372 891, foi confirmada polos cálculos feitos na Oficina de Normas dos Estados Unidos pola computadora UNIVAC 1101, para os que houbo que escribir un programa especial para realizar un cálculo tan grande, que tardou máis tempo que facer.

O 18 de xuño de 1980, demostrou a multiplicación de dous números de 13 díxitos: 7 686 369 774 870×2 465 099 745 779. Estes números foron elixidos ao azar polo Departamento de Computación do Imperial College de Londres. Ela respondeu correctamente 18 947 668 177 995 426 462 773 730 en 28 segundos. Este evento incluíuse no Guinness World Records de 1982. O escritor Steven Smith comentou: "o resultado é moi superior a todo o que se informou anteriormente que só se pode describir como incrible". Nunha entrevista de 2009, Devi recordou a Indira Gandhi, que lle dixo "Shakuntala, recorda que teño moitos embaixadores en todo o mundo, mais ti es unha embaixadora moi especial porque es unha embaixadora itinerante, unha embaixadora matemática, que pode gañar amigos para a India e establecer unha estreita relación entre país e país".

Shakuntala Devi explicou moitos dos métodos que empregou para facer cálculos mentais no seu libro Figuring: The Joy of Numbers.

 Libros sobre homosexualidade 
En 1977 escribiu The World of Homosexuals, o primeiro estudo académico publicado sobre a homosexualidade na India, polo que foi criticada. No documental For Straights Only, dixo que o seu interese polo tema se debía ao seu matrimonio cun home homosexual e ao seu desexo de ver a homosexualidade máis de preto para entendela.

O libro, considerado "pioneiro", presenta entrevistas con dous mozos homosexuais indios, unha parella masculina no Canadá que buscaba matrimonio legal, un sacerdote do templo que explica as súas opinións sobre a homosexualidade e unha revisión da literatura existente sobre a homosexualidade. Remata cun chamamento á despenalización da homosexualidade e a "plena e completa aceptación, non tolerancia e simpatía". Non obstante, o libro pasou case desapercibido nese momento.

 Pasamento 
En abril de 2013, Devi ingresou nun hospital de Bangalore con graves problemas respiratorios. Durante as dúas semanas seguintes sufriu complicacións cardíacas e renais. Morreu no hospital o 21 de abril de 2013 con 83 anos. A súa filla Anupama Banerji está casada con Ajay Abhaya Kumar, con quen ten dúas fillas, e vive en Londres.

 Vida persoal 
Devi regresou á India a mediados dos anos sesenta e casou con Paritosh Banerji, un oficial do servizo administrativo indio de Calcuta. Divorciáronse en 1979 por problemas persoais. En 1980, participou nas eleccións ao Lok Sabha como candidata independente por Mumbai Sur e por Medak en Andhra Pradesh (actualmente en Telangana). En Medak púxose en contra da ex-primeira ministra Indira Gandhi, dicindo que quería "defender a xente de Medak de ser enganada pola señora Gandhi"; quedou novena, con 6514 votos (1,47 % dos votos). Devi regresou a Bangalore a principios dos anos oitenta.

Ademais do seu traballo como calculadora mental, Devi foi unha notable astróloga e autora de varios libros, incluídos libros de cociña e novelas. Comezou escribindo contos e misterios sobre asasinatos e tiña un grande interese pola música.

 Legado 
O 4 de novembro de 2013, Devi foi homenaxeada cun Google Doodle no que sería o seu 84.º aniversario.

En maio de 2019 anunciouse un filme sobre a súa vida titulado Shakuntala Devi. Está protagonizada por Vidya Balan no papel principal e conta con Sanya Malhotra, Amit Sadh e Jisshu Sengupta. Producido por Sony Pictures Networks Productions, o filme foi emitido en todo o mundo en Amazon Prime Video o 31 de xullo de 2020.

 Obras 
Astrology for You (New Delhi: Orient, 2005). 
Book of Numbers (New Delhi: Orient, 2006). 
Figuring: The Joy of Numbers (New, , 
In the Wonderland of Numbers (New Delhi: Orient, 2006). 
Mathability: Awaken the Math Genius in Your Child (New Delhi: Orient, 2005). 
More Puzzles to Puzzle You (New Delhi: Orient, 2006). 
Perfect Murder (New Delhi: Orient, 1976), 
Puzzles to Puzzle You (New Delhi: Orient, 2005). 
Super Memory: It Can Be Yours (New Delhi: Orient, 2011). ; (Sydney: New Holland, 2012). , 
The World of Homosexuals (Vikas Publishing House, 1977), : "In her 1977 book, mathematician Shakuntala Devi interviewed..."

 Notas 

 Véxase tamén 
 Ligazóns externas 
 Chips no match to grey cells: Shakuntala Devi Times of India
 Interview with Know Your Star

Categoría:Nados en Karnataka
Categoría:Nados en 1929
Categoría:Finados en 2013
Categoría:Matemáticos da India
Categoría:Activistas LGTB
Categoría:Astroloxía